सीवरेज ब्लॉक, गलियों में पानी
दसूहा | वार्डएक के वाशिंदे सीवरेज की ओवरफ्लो से नरक भरी जिंदगी जीने के लिए मजबूर हैं। सीवरेज की सही निकासी ना होने से ब्लॉक सीवरेज का पानी ओवरफ्लो होकर गलियों में जमा रहता है। वहीं, कई घरों में यह गंदा पानी दाखिल होने से लोगों को परेशानी हो रही है।
मोहल्लावासी अमनदीप सिंह बाजवा, अशोक कुमार, अवतार सिंह, चन्द्र हंस शर्मा, सुनील कुमार काला, अमरजीत कौर, जसवीर कौर, रंजीत कौर, बलविंदर कौर ने बताया कि सीवरेज की लगातार ब्लाकेज से उन्हें परेशानी हो रही है। गंदे पानी से जहां गलियों से आना-जाना मुश्किल है, वहीं किसी बीमारी फैलने का भय है। लोगों ने कौंसिल से सीवरेज की इस गंभीर समस्या से निजात दिलाने की मांग की है।
hin_Deva hin_Deva hin_Deva